**Par RAKUS onkoloģisko un ilgstoši stacionārā ārstējamo pacientu vakcināciju pret COVID-19**

RAKUS tiek vakcinētas sekojošas prioritārās pacientu grupas:

1. Pacienti, kam pirmo reizi mūžā diagnosticēta onkoloģiska slimība un nepieciešams tūlīt uzsākt ķīmijterapiju:
   1. Par nepieciešamo vakcināciju lemj ārstējošais ārsts (onkologs-ķīmijterapeits vai hematologs).
   2. Pacientu vakcinācijai konsultācijas vai konsīlija laikā piesaka ārstējošais ārsts pa tālruni Nr.60002999.
   3. Pēc vakcinācijas pieteikuma reģistrācijas pacients saņems īsziņu par vakcinācijas vietu un laiku
2. Slimnieki un donori, no kuriem tiks savāktas perifērisko asiņu cilmes šūnas tālākai transplantācijai:
   1. Par nepieciešamo vakcināciju lemj ārstējošais ārsts (hematologs).
   2. Pacientu un donoru vakcinācijai konsultācijas vai konsīlija laikā piesaka ārstējošais ārsts pa tālruni Nr.60002999.
   3. Pēc vakcinācijas pieteikuma reģistrācijas pacients un donors saņems īsziņu par vakcinācijas vietu un laiku
3. Pēc individuālas izvērtēšanas vakcinācija apsverama tuberkulozes pacientiem pēc intensīvās ārstēšanas fāzes pabeigšanas.

Visi pārējie onkoloģiskie pacienti vakcināciju pret COVID saņem pie sava ģimenes ārsta, pēc dzīves vietas. Pacientu prioritāti ģimenes ārsti nosaka sekojoši:

* Onkoloģiskie pacienti, kuriem ir aktīvs audzējs un kuri šobrīd saņem ķīmijterapiju.
  + Ja ir nepieciešama onkologa-ķīmijterapeita vai hematologa konsultācija par šo jautājumu, tad jāsūta e-pasts uz [vakcinacija.onkoloģija@aslimnica.lv](mailto:vakcinacija.onkoloģija@aslimnica.lv) (onkologa-ķimijterapeita konsultācija) vai [vakcinacija.hematologija@aslimnica.lv](mailto:vakcinacija.hematologija@aslimnica.lv) (hematologa konsultācija), norādot pacienta vārdu, uzvārdu, personas kodu un jautājumu. Vienas darba dienas laikā RAKUS nosūtīs speciālista atbildi.
* Onkoloģiskie slimnieki, kuri ir saņēmuši terapiju onkoloģiskas slimības dēļ, un ir sasniegta remisija/ izārstēšana, bet **nav pagājis vairāk par 5 gadiem**.

Pārējie onkoloģiskie slimnieki, kuri ir saņēmuši terapiju onkoloģiskas slimības dēļ, ir sasniegta remisija/izārstēšana, bet **ir pagājis vairāk par 5 gadiem** ir jāiekļauj **vakcinācijas plānā atbilstoši vecumam**. Šī grupa netiek definēta kā prioritāra onkoloģiskās slimības dēļ.

Atsauces:

1. COVID-19 vaccination in cancer patients: ESMO statements <https://www.esmo.org/covid-19-and-cancer/covid-19-vaccination>
2. CORONAVIRUS DISEASE COVID-19: EBMT RECOMMENDATIONS VERSION 14 – January 12, 2021. <https://newsletters.ebmt.org/view.php?J=RsJLNv9Vq8oq0ueIz6xbIg&C=FVo8Raazc8pQFecJ9tIPGg>
3. EHA statement on COVID-19 vaccination in patients with hematological cancer.https://ehaweb.org/covid-19/eha-statement-on-covid-19-vaccines/recommendations-for-covid-19-vaccination-in-patients-with-hematologic-cancer/